2007.9.28. Az Európai Unió Hivatalos Lapja L 253/37 II (Az EK-Szerződés/Euratom-Szerződés alapján elfogadott jogi aktusok, amelyek közzététele nem kötelező) HATÁROZATOK TANÁCS A TANÁCS HATÁROZATA (2007. szeptember 26.) az Európai Gazdasági és Szociális Bizottság egy lett tagjának kinevezéséről (2007/620/EK, Euratom) AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 259. cikkére, tekintettel az Európai Atomenergia-közösséget létrehozó szerződésre és különösen annak 167. cikkére, tekintettel az Európai Gazdasági és Szociális Bizottság cseh, német, észt, spanyol, francia, olasz, lett, litván, luxemburgi, magyar, máltai, osztrák, szlovén és szlovák tagjainak — a 2006. szeptember 21-től 2010. szeptember 20-ig tartó időszakra történő — kinevezéséről szóló, 2006. július 11-i 2006/524/EK, Euratom tanácsi határozatra (!), tekintettel a lett kormány által benyújtott jelölésre, a Bizottság által kiadott vélemény kézhezvételét követően, mivel Andris BERZINS lemondását követően a fent említett bizottság egyik lett tagjának helye betöltetlen maradt, A KÖVETKEZŐKÉPPEN HATÁROZOTT: 1. cikk A Tanács Andris BERZIN$S helyére Gundars STRAUTMANIS-t nevezi ki az Európai Gazdasági és Szociális Bizottság tagjává a hivatali idő fennmaradó részére, azaz 2010. szeptember 20-ig. 2. cikk Ez a határozat az elfogadásának napján lép hatályba. Kelt Brüsszelben, 2007. szeptember 26-án. a Tanács részéről az elnök J. SILVA () HL L 207., 2006.7.28., 30. o.